Príloha 

Navrhované úpravy

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č.105/2004 Z. z. o spotrebnej dani z liehu a o zmene a doplnení zákona č.467/2002 Z. z. o výrobe a uvádzaní liehu na trh  v znení zákona č. 211/2003 Z. z. a o zmene a doplnení ďalších zákonov
___________________________________________________________________________

K Čl. I

Zákon č.105/2004 Z. z. o spotrebnej dani z liehu a o zmene a doplnení zákona č.467/2002 Z. z. o výrobe a uvádzaní liehu na trh  v znení zákona č.211/2003 Z. z.

1.	V § 10 ods. 15 písm. c) sa za slová „výrobcovi liehu na daňovom území“ vkladajú slová „alebo oprávneného príjemcu, ktorý bude na daňovom území označovať kontrolnou známkou spotrebiteľské balenie“.

Odôvodnenie:
V nadväznosti na úpravu § 10 ods. 17 zákona č. 105/2004 Z. z. (bod 4 návrhu skupiny poslancov Národnej rady Slovenskej republiky), ktorou sa umožňuje, aby oprávnený príjemca mohol označiť kontrolnými známkami spotrebiteľské balenie liehu na daňovom území je potrebné doplniť i predmetné  ustanovenie.
 
2.	V § 10 odsek 18 znie:
„(18) Colný úrad vydá prevádzkovateľovi daňového skladu, oprávnenému príjemcovi a daňovému splnomocnencovi po splnení podmienok podľa odseku 15 a dovozcovi spotrebiteľského balenia po splnení podmienok podľa odsekov 15 a 17 poukaz, ktorý sa vyhotovuje v troch dieloch, označených písmenami A, B a C, pričom si ponechá diel C.“

Odôvodnenie:
V nadväznosti na úpravu § 10 ods. 17 zákona č. 105/2004 Z. z. (bod 4 návrhu skupiny poslancov Národnej rady Slovenskej republiky), ktorou sa upresňujú podmienky pre vydanie poukazu na odber kontrolných známok pre daňového splnomocnenca, je potrebné upraviť i predmetné  ustanovenie.

K bodu 12.

V § 19 odsek 7 znie : 
„(7) Ak dôjde k zmene dátumu výroby liehu pre pestovateľa, prevádzkovateľ oznámi colnému úradu takúto zmenu bezodkladne a nový dátum výroby oznámi najneskôr jeden pracovný deň pred novým dátumom výroby. Zmenu dátumu výroby možno oznamovať faxom alebo elektronicky; zaručený elektronický podpis ani písomné potvrdenie sa nevyžaduje.“.

Odôvodnenie:
Uvedenou úpravou sa upresňuje komu prevádzkovateľ oznamuje zmenu    dátumu výroby liehu pre pestovateľa. 

K bodu 17.

V § 37 upraviť číslovanie odsekov  z 10 až 12 na 9 až 11.

V § 37 v novooznačenom odseku 11 sa číslo „10“ nahrádza číslom „11“.

K bodu 30.

K novovloženému § 51a treba doplniť nadpis, ktorý znie: „Prechodné ustanovenia k úpravám účinným od 1. júla 2004“

K Čl. II

Zákon č.104/2004 Z. z. o spotrebnej dani z vína

K bodu 1.

V § 31 upraviť číslovanie odsekov  z 10 až 12 na 9 až 11. 

V novooznačenom odseku 11 sa číslo „10“ nahrádza číslom  „11“.

K bodu 4.

K novovloženému § 43a treba doplniť nadpis, ktorý znie: „Prechodné ustanovenia k úpravám účinným od 1. júla 2004“

K Čl. III

	Zákon č.107/2004 Z. z. o spotrebnej dani z piva 

K bodu 1.

V § 32 treba doplniť nadpis, ktorý znie: „Osobitná úprava pozastavenia dane        a oslobodenia od dane“

V odseku 4 v prvej vete slová „za cenou s daňou“ nahradiť slovami „ za cenu s daňou“.
V odseku 5 v prvej vete slová „o vydanie povolenie“ nahradiť slovami „o vydanie povolenia“.
V odseku 10 slová  „podľa odseku 10“ nahradiť slovami „podľa odseku 9“.

V novooznačenom odseku 11 sa číslo „10“ nahrádza číslom „11“.

K bodu 3.

V úvodnej vete slovo „vkladá“ nahradiť slovom „dopĺňa“.
V § 40 odseku 5 zmeniť v celom odseku  slovo „ víno“ na slovo „ pivo“.

K bodu 4.

K novovloženému § 43a treba doplniť nadpis, ktorý znie: „Prechodné ustanovenia k úpravám účinným od 1. júla 2004“

K Čl. IV

	Zákon č.106/2004 Z. z. o spotrebnej dani z tabakových výrobkov

K bodu 7.  

V § 33 ods. 1 sa na konci pripájajú slová „alebo opustia územie únie s medzipristátím v inom členskom štáte, ak je pri medzipristátí zamedzené opustenie tranzitného priestoru.“.

Odôvodnenie:
Doplnením sa zjednocuje text so znením ustanovení v ostatných zákonoch o spotrebných daniach.

V § 33 upraviť číslovanie odsekov z 10 až 12 na 9 až 11.

V novooznačenom odseku 11 sa číslo „10“ nahrádza číslom „11“.

K bodu 9.

V § 41 ods. 9 v okrúhlej zátvorke treba uviesť správne číslo 9.

K bodu 10. 

K novovloženému § 44a treba doplniť nadpis, ktorý znie: „Prechodné ustanovenia k úpravám účinným od 1. júla 2004“